SAVDO SOHASIDA MONOPOLIYADAN ChIQARIShNI ChUQURLAShTIRISh ChORA-TADBIRLARI TO‘G‘RISIDA

O‘zbekiston Respublikasi Prezidentining “Savdo sohasida monopoliyadan chiqarishni chuqurlashtirish to‘g‘risida” 1997-yil 19-dekabrdagi PF-1897-son Farmoniga muvofiq Vazirlar Mahkamasi qaror qiladi:
 3. 5-ilovaga* muvofiq “Go‘sht-sut savdo” davlat savdo-ishlab chiqarish birlashmasi negizida “Go‘sht-sut savdo” davlat-aksiyadorlik birlashmasi, “Go‘sht-sut savdo” hududiy savdo-ishlab chiqarish korxonalari negizida esa “Go‘sht-sut savdo” ochiq turdagi aksiyadorlik jamiyatlari tashkil etilsin.
 Ma’lumot uchun qabul qilinsinki, “Go‘sht-sut savdo” davlat aksiyadorlik birlashmasining ustav jamg‘armasi Toshkent shahrida joylashgan va “Go‘sht-sut savdo” davlat savdo-ishlab chiqarish birlashmasi tarkibiga kirgan to‘rtta sovutgichning mol-mulki qiymati hisobiga shakllanadi; 
 O‘zbekiston Respublikasi Davlat mulki qo‘mitasi “Go‘sht-sut savdo” aksiyadorlik jamiyatlari mol-mulkining baholash qiymatini aniqlasin va aksiyalar paketini belgilangan tartibda 5-ilovaga muvofiq joylashtirsin. “Go‘sht-sut savdo” hududiy aksiyadorlik jamiyatlarining davlatga tegishli aksiyalari paketlari “Go‘sht-sut savdo” davlat-aksiyadorlik birlashmasining trast boshqaruviga berilsin.
 “Go‘sht-sut savdo” hududiy aksiyadorlik jamiyatlarining davlatga tegishli aksiyalari paketlari “Go‘sht-sut savdo” davlat-aksiyadorlik birlashmasining trast boshqaruviga berilsin.
 4. Belgilansinki:
 tegishli hududlarda joylashgan ulgurji savdo bazalari, qoidaga ko‘ra, mustaqil hisoblanadi. Ularning hududiy savdo-ishlab chiqarish aksiyadorlik kompaniyalari tarkibiga kirishi ularning ixtiyoriyligi asosida belgilangan tartibda amalga oshirilishi mumkin. Mustaqil ulgurji bazalar va hududiy savdo-ishlab chiqarish aksiyadorlik kompaniyalari, shuningdek, mulkchilik shakllaridan qat’i nazar, boshqa savdo korxonalari o‘rtasidagi o‘zaro munosabatlar shartnoma asosida amalga oshiriladi;
 Toshkent shahar Savdo, xizmat ko‘rsatish sohasi va xalq iste’mol mollari ishlab chiqarish departamenti boshlig‘i maqomiga ko‘ra hokimning o‘rinbosariga tenglashtiriladi va Toshkent shahar hokimining qarori bilan tayinlanadi.
 5. “O‘zmevasabzavotuzumsanoat-xolding” xolding kompaniyasi va Toshkent shahar hokimligining “Toshshaharmevasabzavotsanoat” birlashmasini Toshkent shahar Savdo, xizmat ko‘rsatish sohasi va xalq iste’mol mollari ishlab chiqarish departamenti ixtiyoriga berish to‘g‘risidagi taklifiga rozilik berilsin.
 6. “Yog‘moytamakisanoat” uyushmasi Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari bilan birgalikda 1998-yil mobaynida firma do‘konlarining keng tarmog‘ini tashkil etsin va o‘zi ishlab chiqargan mahsulotlar sotilishini ta’minlasin. 
 7. Vazirlar Mahkamasining 1994-yil 14-dekabrdagi 604-son qarori bilan nazarda tutilgan tovarlarning asosiy turlari savdo tarmog‘ida mavjud bo‘lishi uchun shaxsan javobgarlik Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari zimmasiga yuklansin.
 9. O‘zbekiston Respublikasi Vazirlar Mahkamasining Iste’mol bozori kompleksi (Usmonov) Davlat mulki qo‘mitasi va Qoraqalpog‘iston Respublikasi Vazirlar Kengashi, viloyatlar hokimliklari ikki oy muddatda “O‘zbeksavdo” aksiyadorlik kompaniyasi va “Savdo” hududiy savdo-ishlab chiqarish aksiyadorlik kompaniyalari ta’sis yig‘ilishlari o‘tkazilishini, rahbar organlari saylanishini va ustavlari tasdiqlanishini ta’minlasin.
 10. O‘zbekiston Respublikasi Davlat mulki qo‘mitasi: 
 jamoa korxonalari shaklida ro‘yxatdan o‘tkazilgan ulgurji bazalarni, O‘zbekiston Respublikasi Prezidentining 1997-yil 31-martdagi PF—1740-son Farmonining 1-bandiga muvofiq aksiyalar paketlaridagi ulushlarni taqsimlagan holda, belgilangan tartibda ochiq turdagi aksiyadorlik jamiyatlariga aylantirsin; 
 “O‘zbeksavdo” davlat-aksiyadorlik birlashmasi tizimiga kirgan aksiyadorlik jamiyatlaridagi — ulgurji bazalardagi aksiyalar joylashtirilishining joriy holatini xatlash asosida 1998-yilning birinchi choragida ularning belgilangan tartibda qayta taqsimlanishini ta’minlasin, bunda birinchi navbatda mehnat jamoasi ulushini O‘zbekiston Respublikasi Prezidentining 1997-yil 31-martdagi PF-1740-son Farmonining 1-bandiga muvofiqlashtirishni nazarda tutsin.
 11. O‘zbekiston Respublikasi Davlat soliq qo‘mitasi, Qoraqalpog‘iston Respublikasi Vazirlar Kengashi, viloyatlar, shaharlar va tumanlar hokimliklari o‘z vakolatlari doirasida, mulkchilik shakllaridan va qaysi idoraga bo‘ysunishidan qat’i nazar, savdo va umumiy ovqatlanish tashkilotlari va korxonalari tomonidan savdo qoidalariga rioya etilishi ustidan qattiq nazorat o‘rnatsinlar. 
 12. “O‘zbeksavdo” aksiyadorlik kompaniyasi apparati Mustaqillik maydoni, 5-uydagi binoga joylashtirilsin.
 13. O‘zbekiston Respublikasi Prezidenti huzuridagi Vazirlar Mahkamasining “O‘zbekiston “Savdo” davlat-aksionerlik uyushmasi (“O‘zbeksavdo”) faoliyatini tashkil etish masalalari haqida” 1992-yil 8-maydagi 227-son qarori o‘z kuchini yo‘qotgan deb hisoblansin.
 14. “O‘zbeksavdo” aksiyadorlik kompaniyasi, O‘zbekiston Respublikasi Davlat mulki qo‘mitasi va “Savdo” hududiy savdo-ishlab chiqarish aksiyadorlik kompaniyalari ikki oy muddatda xo‘jalik yurituvchi subyektlar tashkiliy-huquqiy shakllarining O‘zbekiston Respublikasi Fuqarolik kodeksiga muvofiqlashtirilishini ta’minlasinlar.
 15. Mazkur qarorning bajarilishini nazorat qilish Bosh vazirning o‘rinbosari M. 3. Usmonov zimmasiga yuklansin.